Tutta tok fire uker pause: – Jeg må leve med denne ryggen resten av livet
– Jeg kjente et fnugg av irritasjon i ryggen før «Swinging Skirts» i San Francisco i april. Av klokhet valgte jeg å ta det med ro. Prosedyren er da å ta det helt med ro i to uker før jeg begynner igjen, forteller Tutta til VG. – Det lille jeg kjente, gjorde at jeg ikke ville presse videre. Og det var den siste muligheten til å ta en pause før sommerens mange viktige turneringer. Dermed var valget lett. Suzann Pettersen har slitt med ryggen flere ganger de siste årene. – Jeg må leve med denne ryggen resten av livet, og jeg har allerede levd med den lenge, men jeg blir bare bedre og bedre til å fange signalene og ta det i en tidlig fase, sier Norges golfess. Hun har allerede lagt planen foran neste major-turnering, som er KPMG Championship i tiden 9.-12. juni. – Jeg skal spille denne uken, så tar jeg to-tre dager i Orlando, drar til vestkysten og lader opp med fri helgen før KPMG. På den måten får jeg god tid til å justere tidsforskjellen. Sist helg ble Pettersen bare nummer 32 i LPGA-turneringen Kingsmill, uten at hun fortviler av den grunn: – Det var solid, men jeg fikk ikke så mye igjen for det gode spillet. Men jeg fikk gode svar, og jeg trodde egentlig at jeg hadde vært mer rusten etter fire uker borte. Jeg følte jeg at jeg fikk gjort mye bra i forkant, og da var det kjedelig at jeg ikke klarte å score bedre. Det faktum at hun ikke har spilt, gjør at Suzann Pettersen nå er helt nede på 17. plass på verdensrankingen. De to neste major-turneringene, KPMG Championship og US Open, går begge på vestkysten, noe som ikke er vanlig. Så er det også British Open før OL i Rio de Janeiro. – Det begynner å gå litt opp for meg at OL nærmer seg. Det har vært en følelse av at det er så langt unna. I og med at jeg ikke bør tenke på å kvalifisere meg, må jeg ikke levere som roere og andre nå. Men jeg merker at flere og flere snakker om OL og er nysgjerrige. – Hva synes du om at flere av de beste mannlige golfspillerne ikke skal spille OL? – Dem om det! Jeg har ikke hørt om en eneste av jentene her på LPGA-touren som ikke vil spille OL-turneringen. For meg står OL-spill veldig høyt. I ukens «Brenne & Borud»-podcast diskuteres Manchester Uniteds ansettelser og sparkinger av managere, Kjetil Rekdal får høre det, mens Champions League-finalens tabloide poeng luftes. Og på tampen får en 5-åring Usain Bolt til å bryte ut i latter:
Suzann Pettersen (35) tar ingen sjanser med ryggen mens OL nærmer seg med stormskritt. Derfor hadde hun fire ukers hvile før sist helgs 32. plass i Kingsmill-turneringen.